Гэта трохі раскачала гасцей, але нешта выразнае ля варот Андрэя Петухова яны так і не стварылі да наступнай прапушчанай шайбы ў сваю браму. Другая шайба ў сетцы варот “Хіміка” пабывала зноў з удзелам Андрэя Арлюка. Практычна з кропкі ўкідвання ў зоне суперніка, стоячы ў паўабарот, ён робіць дакладную перадачу на Мікалая Міхайлава, які і завяршае паспяхова атаку. Гэты гол і прымусіў навапалачан загуляць у іншы хакей. За тры хвіліны да першага перапынка лік на табло быў ужо 2:2.